Milan Dobeš

**Milan Dobeš** (* 29. júl 1929, Přerov† 17. október 2025) bol slovenský maliar, grafik, tvorca inštalácii a objektov. Žil a tvoril v Bratislave.

## Život
V rokoch 19511956 študoval na Vysokej škole výtvarných umení v Bratislave (prof. Čemický, prof. Hoffstädter a prof. Milly). V rokoch 19561960 pôsobil ako scénograf vo Vysokoškolskom umeleckom súbore. V roku 1958 mal – ako úplne prvý absolvent Vysokej školy výtvarných umení v Bratislave – samostatnú výstavu v Galérii Cypriána Majerníka. V roku 1961 napísal svoj prvý umelecký manifest o *Svetle a pohybe*. V roku 1965 mal v Galérii Cypriána Majerníka prvú kinetickú výstavu na území bývalého Československa a v tom istom roku mal samostatnú výstavu v Prahe, ktorou sa dostal do medzinárodného povedomia. V roku 1971 absolvoval s americkým dychovým orchestrom turné po USA, v ktorom sa mu podarilo spojiť vizuálno-kinetické zložky výtvarného umenia so zvukom (hudbou). V roku 1988 napísal svoj druhý umelecký manifest o *Dynamickom konštruktivizme*. V roku 2001 bolo otvorené Múzeum Milana Dobeša v Bratislave.

## Tvorba
Svoju profesionálnu tvorbu začal na oddelení krajinárskeho maliarstva (19511956) na VŠVU v Bratislave, kde sa naučil dokonalú abecedu kresby a vyváženej kompozície. V rokoch 19571959 prišlo tzv. modré obdobie, v rámci ktorého sa venoval obrazom s námetom ostrovov, mestských architektúr a prístavov nachádzajúcich sa uprostred modrých oceánov. V ich centre, na ostrovoch, sa sústreďovali kubisticky rozložené tvary. Milan Dobeš začínal impresionistickými pohľadmi na mestá a prírodu, postupne sa prikláňal k abstrakcii a až neskôr prechádzal ku konštruktivizmu a kinetizmu. Popri modrých obrazoch vznikali aj čiernobiele geometrické maľby.

Milanov Dobešov záujem o rozklad a analýzu tvaru a hmoty spôsobenú svetelnými reflexmi a tiež zmeny v prírode spôsobené svetlom a počasím vzrastal. Pri jednej z realizácií vitráží objavil silu svetla, technologické možnosti zachytenia svetla a zrkadlá, ku ktorým neskôr pribudol pohyb, ktorý do objektov zakomponoval.

Pre Milana Dobeša bolo dôležité vyjadrenie pohybu v rámci výtvarného diela, i jeho reálne a iluzívne pôsobenie na diváka, ktorého odraz bol mierne deformovaný na konvexných a konkávnych tvarov objektu. Rovnako dôležité je i využitie prirodzeného ako aj umelého svetla. Milan Dobeš tvary analyzoval z rôznych pohľadov, rušil perspektívu, vytváral si relativizovaný obrazový priestor. Stal sa jedným z našich prvých umelcov, ktorý postavil koncepciu umeleckého diela ako novej skutočnosti, nezávislej od predmetného sveta. Cez riešenie otázky vzťahu svetla a výtvarného diela dospel k novej animovanej podobe jeho využitia. Svetlo prirodzené, či umelé sa stalo v spojení s virtuálnym, mechanickým či motorickým pohybom primárnym konštrukčným elementom priestorových vizuálno-kinetických a svetelno-kinetických objektov. Svoje prvé svetelno-kinetické objekty vytvoril v roku 1960. Pri vytváraní celkového dojmu objektov veľmi citlivo uplatnil materiálové vlastnosti skla, šošoviek, zrkadiel, ktoré spoluvytvárali celkový charakter prác. Napísal manifesty O svetle a pohybe a O dynamickom konštruktivizme.

„*Milan Dobeš patrí k umelcom, ktorí uviedli svetlo a pohyb do výtvarného umenia šesťdesiatych rokov... Celé Dobešovo dielo je neoddeliteľnou súčasťou neokonštruktívnych smerovaní, ktoré – niekedy ako jedna z dominantných tendencií, inokedy ako nevyhnutný kontrapunkt – prechádzajú celými dejinami moderného umenia*“, napísal v úvodnej štúdii s názvom *Kontext novej senzibility v monografii* o přerovskom rodákovi Milanovi Dobešovi (1929) renomovaný brniansky znalec moderného umenia Jiří Valoch.

Základným problémom tvorby Milana Dobeša sa stala integrácia kategórie pohybu do výtvarného diela a v jej dôsledku premena vizuálneho charakteru obrazovej štruktúry. Bol jedným z našich prvých umelcov, ktorý postavil koncepciu umeleckého diela ako novej skutočnosti, nezávislej od predmetného sveta. Cez riešenie otázky vzťahu svetla a výtvarného diela dospel k novej animovanej podobe jeho využitia. Svetlo prirodzené, či umelé sa stalo v spojení s virtuálnym, mechanickým či motorickým pohybom primárnym konštrukčným elementom priestorových vizuálno-kinetických a svetelno-kinetických objektov. Pri vytváraní celkového dojmu objektov veľmi citlivo uplatnil materiálové vlastnosti skla, šošoviek, zrkadiel, ktoré spoluvytvárali celkový charakter prác.

## Samostatné výstavy
* 1958	Galéria mladých, Bratislava
* 1965	Galéria Cypriána Majerníka, Bratislava
* 1966	Galéria domu SČSSP, Praha 
* 1971	Point park College Gallery, Pittsburg, Pennsylvania
* Hudson River Museum, New York City
* Memorial Hall Gallery, Penna, California
* AWSO Gallery,Oakmont (Pennsylvania), New Martinsville
* Parkersburg, Ravenswood (West Virginia), Marietta (Ohio), Aschland (Kentucky)
* 1972	Charter Oaks Galler, Pittsburg, Pennsylvania
* 1982	Muzeum J. A. Komenského, Přerov – zámok
* 1984	Výstavný pavilón Datasystém, Brno
* 1986	Československé kultúrne stredisko, Havana
* 1989	Dom slovenskej kultury, Praha
* Gallery Verena, Zurich
* 1990	Sieň Laca Novomeského, Braislava 
* Gallery Mitte, Wien
* 1993	Štátna Galéria, Banská Bystrica        
* 1994	Umelecká beseda slovenská, Bratislava
* 1995	Slovenská národná Galéria, Bratislava
* Muzeum J. A. Komenského, Přerov – zámok
* 1996	Moravská galerie, Brno
* 1997	Galéria Z., Bratislava
* Galéria Slovenskej sporiteľne, Bratislava
* Hypobank, Bratislava
* 1998	Hotel Perugia, Bratislava
* 1999	Muzeum J. A. Komenského, Přerov – zámok (pri príležitosti umelcových 70. narodenín)
* 2000	CC centrum, Bratislava
* 2001	Múzeum Milana Dobeša, Bratislava (otvorenie múzea)
* 2003	Galéria mesta Bratislava, Bratislava 
* Museum Kampa, Praha 
* Galerie Lindner, Wien
* 2004	Galéria umenia, Nové zámky
* 2005	Priestory Hoechst-Biotika, Martin 
* Museum of cotemporary art, Zagreb
* 2008	Galerie Zdeněk Sklenář, Praha 
* 2017	Milan Dobeš Museum, Ostrava, Dolní Vítkovice (otvorenie múzea)
* 2025	Muzeum umění, Olomouc

## Kolektívne výstavy (výber)
* 1966	Interscéna, Praha
*Kunst- Licht- Kunst, Eindhoven
* 1967	11 umelcov z Československa, Studio Wilmeroth, Augsburg
*Mostra d´arte centemporanea Cecoslovacca, torino
*Objekt, Mníchov
*13 zo Slovenska, Špálova galerie, Praha,
*Sesta bienale d´arte Repubblica di San Marino
*Slovenské maliarstvo, Krakov
*Konstruktive Tendenzen aus der Czechoslowakei, Studio – Galerie der J.W.Goethe, Frankfurt
* 1968	KonstruktiveTendenzen,  Altstadt museum Fembohause, Norimberg
*Nová citlivosť II, Mánes, Praha
*Documenta 4, Kassel
* 1969	ARS ’69, Ateneumin Taidemuseo, Helsinki
*Konštruktívne umenie, elementy a princípy, Norimberg
*Arte contemporanea in Cecoslovacchia, Galleria Nazionale d’arte Moderna, Rím
*Salon de Mai, Musée d’art moderne, Paris
*Súčasné tendencie slovenského maliarstva, Dom umenia, Bratislava
*X. Bienal de Sao Paulo
*ARS ’69, Tampereen Taidemuseo, Tampere
*Československé umenie, Teherán
*I. Biennal de Escultura al Aire Libre, Montevideo
*I. Sympózium plastiky, Buenos Aires
*Accrochage ‘69, Galerie Teufel, Koblenz
*Nové tendencie 4., Záhreb
* 1970	Svetová výstava EXPO ‘70, Ósaka
*Súčasné slovenské umenie, Valdštejnská jízdárna, Praha
*Polymúzický priestor I., Piešťany
*Kunstmarkt, Galerie Teufel, Kolín
*Escultura Follaje y Ruidos Adoquisición Norglas, Buenos Aires
*Slovenské výtvarné umenie 1945–1970, Bratislava
*Súčasná československá grafika, Dom umenia, Hodonín
*Künstler der Galerie, Galerie Teufel, Koblenz
* 1971	Súčasná slovenská grafika, Oblastná galéria, Banská Bystrica
*Arts Festival, Marietta (Ohio) – USA
* 1972	Grafica internacionale ‘72, Galerie Sincron, Brescia
*Wiener Messe, Viedeň
*Výtvarné umenie v architektúre, Oblastná galéria M. A. Bazovského, Trenčín
*Arte de sistemas II., National Gallery, Buenos Aires
*Inter-etrennes, Galerie Lara Vincy, Paríž
*Súčasná slovenská grafika, Dům pánů z Kunštátu, Brno
* 1991	Sen o múzeu, Považská galéria, Žilina, Moravská galéria, Brno
*Slovenské výtvarné umenie a hudba, Galéria Júliusa Lörincza, Dunajská Streda
*Iná geometria, Galéria Gerulata, Bratislava
*Jiná geometrie, Mánes, Praha
*Súčasné slovenské výtvarné umenie, Európsky kultúrny klub na Slovensku, Bardejov
*Hýbače, Galéria Gerulata, Bratislava, Východoslovenská galéria, Košice
*Členská výstava sdružení Q, Dom umenia, Brno
*Kinetické variabilní umění, Národní technické muzeum, Praha
* 1992	Svetová výstava EXPO ‘92, Sevilla
*Kassak – Homage a Lajos Kassak 100, SNG, Bratislava
*Wegzeichen/Zeitgenössische Slowakische Kunst, Osteuropäisches Kulturzentrum, Kolín
*Zwischen Objekt und Installation / Slowakische Kunst der Gegenwart, Museum am Ostwall, 
*Dortmund, 1993
*Elektráreň T, Tatranská galéria, Poprad
*Múzeum moderného umenia rodiny Warholovcov, Medzilaborce
*Priestor ‘93, 13. ročník výstavy Socha piešťanských parkov, Piešťany
*Súčasná slovenská grafika
* 1994	Súčasná slovenská grafika, Budapešť
*Zwischen Zeit und Raum I. (Tendenzen Mitteleuropäischer Kunst – in den 60er bis 80er 
*Jahren, Teil I., Konstruktiv), Galerie Schoppenhauer, Kolín
*Zrcadlení, Galerie R, Praha
*Nová citlivost, Galerie výtvarného umění, Litoměřice
*Náš kinetizmus 60. let, Galerie ‘60/’70, Praha
*Rozpamätávanie, Galéria mesta Bratislavy, Mirbachov palác, Bratislava
*Nová citlivost, Moravská galerie Brno, Olomouc
* 1995	Zeit genössiche Kunst aus den Europäischen osten (Sammlung Jürgen Weichardt) Landes 
*Museum Oldenburg
*Prekročenie hraníc (1964–1971), Považská galéria, Žilina
*Šesťdesiate roky v slovenskom výtvarnom umení, Slovenská národná galéria, Bratislava
*Portfolio protagonistov. 55 protagonistov konštruktívneho umenia, Ľubľana
* 2005	Filoluce – Da balla a boeti, Da fontana a flavin, Museo della permanentne,Milano
*Pražské bienále 2, Karlínska prumyslová Hala, Praha
* 2006	Sztuka optyczna i kinetyczna zo zbiorów museuchelmskiego, Chelm
*Evropsky neokonštruktivizmus 1930 – 2000, Moskovské múzeum súčasného umenia, Moskva
*Die neue tendenzen eine Europaische  kunstler bewegung 1961 – 1973, Museum furkonkrete kunst,  Ingolstadt
* 2007	Sme svoji, Vyběr současného slovenského umění, Muzeum v Bruntále, Zámek
*„Op art“ schrin kunsthalle, Frankfurt
*„Ferne nahe“, Zyklus 2, Slowakei, Lilienfeld
*Praguebiennale 3, Karlín Hall, Praha
*„Hommage á Kassák“, Kassák  Múzeum , Budapešť
*Slovenská grafika 20.storočia, Galéria mesta Bratislavy
* 2008	Pohyb jako poselství, Národní Galerie, Praha
*České a slovenské výtvarné umenie 60. rokov 20. storočia, Galéria M.A. Bazovského, Trenčín
*20. století ve slovenském výtvarném umění, Jízdárna – Pražský hrad, Praha  
    
## Známe diela
Milan Dobeš, si za svoj prínos do výtvarného umenia na Slovensku vyslúžil vlastné múzeum v Bratislave. Stála expozícia v Dobešovom múzeu je zostavená z diel Milana Dobeša, ktoré sa nachádzajú na troch podlažiach múzea. Štvrté je vyhradené pre striedajúce sa výstavy. Túto činnosť zahájilo múzeum malou historickou výstavou Sonii Delaunay. V zbierke múzea je viac ako 200 exponátov. Okrem grafických prác, koláží a sôch, sú vystavené aj známe Dobešove svetelno-kinetické objekty. Dobešovu zbierku dopĺňa i kolekcia 47 umelcov z celého sveta, ako aj českí a slovenskí výtvarníci, jeho priatelia a kolegovia.
* *Červený pohyb priestoru* (1966) Kinetický objekt, kov, sklo, elektromotor 108x108cm
* *Pohyb farieb IV.* (1994) Kinetický reflexný reliéf. 77x47cm
* *Štrukturálny reliéf* (1969) Kombinovaná technika. 50x50cm
* *Malý modrý centrálny bod* (1964)

## Referencie

## Literatúra
*  Jiří Valoch: *Milan Dobeš, Kontext novej senzibility*, (1929), monografia
*  Jana Geržová: *SLOVNÍK svetového a slovenského VÝTVARNÉHO UMENIA DRUHEJ POLOVICE 20. STOROČIA*, (1999)

## Externé odkazy
* http://www.milandobes.sk/ 
* Milan Dobeš – Galéria Art Capital
* Výtvarník Milan Dobeš: Stále je toľko možností! (rozhovor, SME Kultúra)
* 

Kategória:Slovenskí výtvarníci
Kategória:Slovenskí grafici
Kategória:Slovenskí maliari
Kategória:Absolventi Vysokej školy výtvarných umení v Bratislave
Kategória:Slovenské osobnosti českého pôvodu
Kategória:Osobnosti z Přerova